open-index/open-wikipedia-markdown huggingface dataset:
Parmalat

**Parmalat SpA** er et italiensk meieri- og matvareselskap som nær ble slått konkurs sent i 2003. Selskapet var i sin tid Europas største meieriselskap. Selskapet hadde fabrikker i flere land og hadde om lag 140 fabrikksteder og om lag  ansatte på verdensbasis. Om lag 5000 italienske bønder hadde leveranser til selskapet. Det franske multinasjonale meierikonsernet Lactalis kjøpte opp deler av Parmalat i 2011 og fikk full kontroll over det fra 2019.

Selskapet ble etablert i 1961 av Calisto Tanzi da han etablerte en liten pasteuriseringfabrikk i Parma i Italia.  De neste førti årene ekspanderte selskapet til å bli et selskap som drev med blant annet meieriprodukter, bryggerier og bakerier i seks land. Selskapet ble notert på børsen i Milano i 1990 og ekspanderte videre innen reiseliv (ParmaTour) og TV (Odeon TV), og eide også fotballklubben Parma. Selskapet hadde på slutten operasjoner i 30 land.

I 2003 ble det kjent at selskapet hadde trikset med regnskapene. Dette hadde skjedd gjennom forfalskning av dokumenter i selskapets stråselskap Bonlat på Cayman-øyene. Italias statsminister Silvio Berlusconi nedsatte som en følge av dette en kommisjon som skulle granske forfalskningene.

## Referanser


## Eksterne lenker
* 
* BBC: "Parmalat in Bankruptcy Protection" 24. desember 2003
* The Observer: "Parmalat dream goes sour" 4. januar 2004
* Time magazine: "How It All Went So Sour – The inside story of Parmalat" . 23. november 2004.
Wilhelm Hensel

**Wilhelm Hensel** (født 6. juli 1794 i Trebbin, død 26. november 1861) var en tysk maler.

## Liv og virke
### Bakgrunn
Han var sønn av en protestantisk prest. Han var først lærling ved den kongelige bygningsskolen i Berlin, men viet seg senere til malerkunsten. Hans studier ble avbrutt av befrielseskrigen mot Napoleon, hvor han deltok som frivillig. 

### Kunsterisk karriere
To opphold i Paris benyttet han for å gjøre seg kjent med kunsten i byen. Mot slutten av krigen gjorde han stor suksess som dikter, særlig med verker som *Bundesblüten* (Berlin 1816) og lystspillet *Ritter Hans*, noe som nesten gjorde maleriet overflødig for ham.

Men familieforhold gjorde at han måtte tenke mer på erverv enn utdannelse, og han malte og tegnet derfor portretter, tegninger for almanakker og leverte også til en sal i Königliches Schauspielhaus fremstillinger av berømte tragedier og teatergruppene ved hoffestspillet *Lalla Rookh*. I 1825 reiste han med kongelig understøttelse til Italia, hvor han beskjeftiget seg med utførelsen av en kopi av Rafaels forvandling og med et stort eget bilde, *Christus und die Samariterin*. Fra denne tiden stammer også hans *Vittoria Caldoni von Albano*, som tar avskjed fra sine venninner for å gå i kloster.

1828 reiste Hensel tilbake til Berlin, ble kongelig hoffmaler, professor og medlem av Kunstakademiets senat. Hans kunstneriske virksomhet ble avbrutt 1848 da han ble sjef for det væpnede kunstnerkorps og ivrig engasjerte seg i det konservative partiets organisasjon. Han døde 26. november 1861. Theodor Fontane har i sitt siste kapitel i *Wanderungen durch die Mark Brandenburg* gitt ham et litterært minnesmerke.

Til hans hovedverker hører: *Christus in der Wüste*, *Kaiser Wenzel*, *Italienische Landleute am antiken Brunnen*, *Mirjam den Reigen der Jungfrauen eröffnend* (1836), *Christus vor Pilatus* (1834, Garnisonkirche zu Berlin), *Der Herzog von Braunschweig vor der Schlacht bei Quatrebras auf dem Ball zu Brüssel*.

Hensel lavet særlig tegninger i stift og sepia samt raderinger, f.eks. til Johann Ludwig Tiecks *Genoveva* og *Phantasus*. Kjent er hans over 1000 tegninger av berømte samtidige under Berlins romantikk.

Han var gift med komponisten Fanny Mendelssohn, søster av Felix Mendelssohn. Mens hans kones far og bror hadde en konservativ innstilling til kvinner som gjorde egen karrière, var Wilhelm Hensel mer liberal og støttende overfor sin kone i dette henseende.

Hans søster Luise Hensel var en på sin tid meget lest religiøs dikter.

Hensel ble gravlagt i Berlin, på gravlundene ved Halleporten.

## Referanser


## Litteratur
* Cecile Lowenthal-Hensel, Jutta Arnold: *Wilhelm Hensel, Maler und Porträtist 1794-1861.* Berlin, 2004
* Hensel, Wilhelm, in: *Meyers Konversationslexikon*, 4.Aufl. 1888-90, Bd.8, S.386.

## Eksterne lenker
* 
* Zu seiner Biographie
Alfred Enoch

**Alfred Enoch** (født 1988) er en britisk skuespiller. Han er mest kjent for rollen som Tommy Ding i *[[Harry Potter]]*-filmene. Han har også en av hovedrollene i TV-serien *[[How to Get Away with Murder|How To Get Away with Murder]],* hvor han spiller studenten Wes Gibbins. Faren hans er William Russell, som er kjent fra TV-seriene *[[The Adventures of Sir Lancelot]]* og *[[Doctor Who]]*.

## Filmografi
* 2009 – *[[Harry Potter og Halvblodsprinsen]]* – (Tommy DIng)
* 2007 – *[[Harry Potter og Føniksordenen]]* – (Tommy Ding)
* 2005 – *[[Harry Potter og Ildbegeret (film)|Harry Potter og Ildbegeret]]* – (Tommy Ding)
* 2004 – *[[Harry Potter og Fangen fra Azkaban (film)|Harry Potter og Fangen fra Azkaban]]* – (Tommy Ding)
* 2002 – *[[Harry Potter og Mysteriekammeret (film)|Harry Potter og Mysteriekammeret]]* – (Tommy Ding)
* 2001 – *[[Harry Potter og De vises stein (film)|Harry Potter og De vises stein]]* – (Tommy Ding)

## Referanser


## Eksterne lenker
*
Frances de la Tour

**Frances de la Tour** (født 1944) er en engelsk skuespiller best kjent for rollen i den britiske situasjonskomedien *Rising Damp* fra 1970-tallet, og også anerkjent for sine kritikerroste teaterroller. 

For den yngre generasjon er hun kanskje mest kjent for rollen som Madame Maxime i *[[Harry Potter og Ildbegeret (film)|Harry Potter og Ildbegeret]]* (2005).

## Referanser


## Eksterne lenker
*
Transport i Latvia

## Jernbane

Jernbane i Latvia faller inn under Latvijas dzelzceļš, et statlig eid aksjeselskap.  De har elektrisk lokaltog i Riga-området og dieseldrevne tog ellers.  Fra Latvia er det mulig å ta tog til Estland, Litauen og Russland.  Fra Riga går det ekspresstog til Moskva.  I Rēzekne øst i landet krysser jernbanelinjen Riga-Moskva linjen Warszawa-St. Petersburg.

Den første jernbanen i Latvia (og i de baltiske stater) ble åpnet 25. desember 1861 mellom Riga og Daugavpils.  Den linjen var 217&nbsp;km lang.  Latvia var da en del av Russland, og nøt godt av utbyggingen av jernbanenettet i det russiske tsardømmet, som hadde åpnet med strekningen Moskva-Petersburg i 1851.

Grunnen for å åpne denne strekningen var at det hadde blitt mindre farbart i elva Daugava, hvor gods som ble skipet ut via Riga ble fraktet.  En jernbane ble da bygget av et privat aksjeselskap med statlige garantier.  Byggingen foregikk fra 1858, hovedsakelig med britisk ekspertise.

I hovedstaden Riga har det vært trikk fra 1882.

Nøkkeltall:
* Totalt jernbanenett: 2&nbsp;303&nbsp;km 
* Normalspor:: 2&nbsp;270&nbsp;km (1520&nbsp;mm sporvidde), hvordav 257&nbsp;km elektrisk
* Smalspor: 33&nbsp;km 750&nbsp;mm sporvidde (2004)

## Offentlig vei
* Total lengde: 60&nbsp;472&nbsp;km 
* Dekket: 57&nbsp;206&nbsp;km 
* Udekket: 3&nbsp;265&nbsp;km (2002)

## Elver og kanaler
* Farbar lengde: 300&nbsp;km (2004)

## Rørledninger
* Gass: 1&nbsp;097&nbsp;km (2004) 
* Olje: 409&nbsp;km (2004) 
* Raffinerte produkter: 415&nbsp;km (2004)

## Havneanlegg

* Riga
* Ventspils

## Handelsflåte
* Totalt: 19 skip (1&nbsp;000 registertonn eller over) 53&nbsp;153 RT
* Etter type: Last 7, kjemisk tankskip 1, flytende naturgass 2, passasjer/last 3, oljetanker 5, roll on/roll off 1 
* Registrer i andre land: 86 (2005)

## Flyplasser og -selskaper

* 50 (estimert 2004)

## Kilder
* CIA World Factbook: Latvia  (lest 14. november 2005 12:00)
* Jernbaneselskapets historie (lest 15. november 2005 13:00)

## Eksterne lenker
* Latvijas dzelzceļš – jernbaneselskapet (engelsk, latvisk, russisk)
* Det latviske jernbanemuseet (latvisk, engelsk)
Trangviksposten

***Trangviksposten*** var et norsk vittighetsblad i form av en fiktiv lokalavis, forfattet av redaktør Jacob Hilditch og utgitt i *[[Aftenposten]]*s søndagsnummer fra 1900 til 1907.

*Trangviksposten* er en satire over norske lokalaviser og de sosiale forholdene i norske småbyer slik det må ha fortonet seg de siste tiårene av 1800-tallet. Det fiktive «Trangvik» ligger tilsynelatende, slik man kan lese mellom linjene i *Trangviksposten*, et sted ved kysten mellom Horten og Kristiansand. *Trangvikspostens* redaktør «Syvertsen» fører en daglig kamp mot sin argeste konkurrent, *Trangvik Tidende*.

Ut over parodien inneholder *Trangviksposten* også elementer av småbyens kollektivbiografi, slik en også finner det i diktsuitene *Spoon River Anthology* av Edgar Lee Masters og *Om desse steinane tala* av Ola Jonsmoen.

*Trangviksposten* er kommet i bokform i flere utgaver, første gang i 1900. Et utvalg ble utgitt av Den norske Bokklubben i 1980, redigert av Mentz Schulerud.

*Trangviksposten* ble illustrert av Øyvind Sørensen, Th. Kittelsen og Olaf Gulbransson.

## Referanser
Xine

**Xine** er et filmavspillingsprogram basert på XMMS. Det spiller de aller fleste filmformatene, flere enn Windows Media Player.

Xine er inkludert i Linuxdistribusjonen Knoppix.

## Støttede filformater
.

***[[Video codec|Video-codec-er]]**: Cinepak, DV, H.263, H.264/MPEG-4 AVC, HuffYUV, Indeo, MJPEG, MPEG-1, MPEG-2, MPEG-4 ASP,  RealVideo, Sorenson, Theora, WMV
***[[Audio codec|lyd-codec-er]]**: AAC, AC3, ALAC, AMR, FLAC, MP3, RealAudio, Shorten, Speex, Vorbis, WMA.

## Se også
* XMMS
* MPlayer
* amaroK

## Referanser


## Eksterne lenker
*
Parissalongen

**Parissalongen**, **Parisersalongen** eller bare **Salongen**, på fransk **Salon de Paris**, var en årlig utstilling i Paris som skulle vise det nyeste innen samtidskunsten. I perioden fra 1699 til 1848 ble den arrangert hvert eller hvert annet år og var da den viktigste faste kunstbegivenheten i verden. Siden oppstod det konkurrende utbryterutstillinger, og Salongen skiftet navn og profil.

## Historikk
Salongen ble organisert første gang i 1667, etter initiativ fra Ludvig XIV, for å fremvise det franske hoffets kunstneriske smak. Fra 1725 ble Salongen vist i Louvre, og utstillingen fikk fra da av sin offisielle betegnelse *Salon de Paris*. Salongen ble den fremste autoritet for kunstnere i hele Europa utover på 1700- og 1800-tallet, og det ble ansett som en stor ære og et viktig karriereskritt å få stille ut her. Også norske kunstnere, som Edvard Munch, Christian Skredsvig, Johan Jacob Bennetter og Frits Thaulow stilte ut på Salongen. Skredsvig oppnådde også, som eneste norske kunstner noensinne, å bli tildelt den prestisjefulle gullmedaljen ved utstillingen i 1881.

Utover på 1800-tallet ble Salongen mer og mer forbundet med en konservativ og akademisk smak, og ble kritisert av stadig flere kunstnere. Både de franske realistene og impresjonistene opplevde å bli refusert av juryen gjentatte ganger, noe som førte til at en gruppe kunstnere brøt ut og arrangerte sin egen utstilling, De refusertes salong (*Salon des refusés*) i 1863. Kunstnere som Édouard Manet og Paul Cézanne viste bilder på De refusertes salong, som ble arrangert også i 1874, 1875 og 1886. Man regner De refusertes salong som den europeiske avantgardens fødsel.

## Se også
*De refusertes salong (*Salon des refusés*)
*Independentene (*Salon des indépendants*)
*Høstsalongen (*Salon d'automne*)

## Referanser


## Eksterne lenker
* Tidslinje for kunstsalongene i Paris (på engelsk)
Kaospilotstudiet

**Kaospilotstudiet** er et kurs som tilbys av forskjellige private skoler i Skandinavia og Nederland. Kurset fokuserer på organisasjon og ledelse, særlig innovasjon og interkulturell forståelse. Personer som har gjennomgått kurset bruker betegnelsen «kaospilot». Dette er imidlertid ikke noen offisiell eller beskyttet tittel.

Utdannelsen har sitt utspring i den danske Kaospilotskolen i Århus, som ble startet i 1991. Utdannelsen baserer seg i stor grad på prosjekt- og prosessarbeid med samfunns- og næringsliv, gjennom prinsippet om «learning by doing». 

## Utdannelsen
I Norge startet Kaospilotene en bachelorutdanning høsten 2005. Undervisningsspråket er norsk og *interskandinavisk*, en blanding av de skandinaviske språkene. I Århus er det en internasjonal linje med engelsk som undervisningsspråk. Høsten 2006 startet det Kaospilotutdanning også i Sverige, ved Malmö Högskola, og i september 2007 startet Kaospilotutdanning i Rotterdam i Nederland. 

Studiet har en akkumulativ logikk; for hvert år legger studentene til dypere og mer kompleks kunnskap på de samme fagfeltene. 
De fire kjernefagene er:

*Entreprenørskap, innovasjon, og forretningsutvikling
*Prosessdesign og prosessledelse
*Prosjektdesign, prosjektutvikling, og prosjektledelse
*Ledelse og organisasjonsforståelse

### Kompetansemodell
Studiet bygger på en kompetansemodell som går utover det rent faglige eller akademiske. Pedagogikken er bygget opp for å styrke følgende kompetanser hos studentene:
*Fagkompetanse; den til enhver tid oppdaterte faglige kunnskap og akademisk teori som anses nødvendig for å forstå og mestre gitte situasjoner, prosesser og prosjekter.

*Relasjonskompetanse; evnen til å omgås andre mennesker og se seg selv i forhold til disse. Dette handler blant annet om samarbeidsformer, tillit, felles mål, konfliktløsning, kommunikasjon, og personlig gjennomslagskraft.

*Forandringskompetanse; den til enhver tid nødvendige evne og vilje til å tenke nytt og til å lære. Dette handler blant annet om evne til å håndtere forskjellige perspektiver, vitenskapssyn, kompleksitet og turbulens, og ut fra denne forståelsen justere meningsdannelse og handling.

*Meningskompetanse; evnen til å reflektere, tolke, forstå systemiske sammenhenger – det være seg samfunnsmessige, sosiale, økonomiske, kulturelle, eller mellommenneskelige forhold og kontekst.

*Handlingskompetanse; evnen til å omsette kunnskap, teori, verdier, visjoner, drømmer, innsikt, erfaringer og forståelse til praktisk og målrettet handling knyttet til nyskapning og forandring. Herunder også evnen til å utøve lederskap, ta initiativ, motivere seg selv og andre, sette mål, og beslutte.

### Verdier
Kaospilotene opererer med seks verdier som danner grunnlaget for prinsippene bak studiet:
*Playful: Kreativt, motiverende og lekent
*Real world: Læring skjer gjennom virkelige prosjekter
*Balance: Harmoni mellom kropp og sjel, form og innhold og ressurser
*Compassion: Empati og sosialt ansvar  
*Risk-taking: Vilje og mot til å ta risiko
*Streetwise: Oppdatert og sansende

## Referanser


## Eksterne lenker
*
MPlayer

**MPlayer** er et mediespilleprogram som støtter de aller fleste formater, både innen lyd og video. Opprinnelig var det et filmvisningsprogram til Linux, men finnes også til andre operativsystemer. MPlayer er et tradisjonsrikt program, og mye liknende programvare avhenger av komponenter utviklet av MPlayer-prosjektet, blant annet VLC. Likevel anbefales det å kompilere det selv hvis man vil ha den nyeste funksjonaliteten.

## Kontroll
På Linux kan Mplayer styres fullstendig fra kommandolinja, slik at bare filmvinduet synes. Det er også mulig å bruke et ekstra grafisk vindu til å styre med, men da bruker programmet lengre tid på å starte opp. Uansett kan man bruke knappene på tastaturet til å styre de vanligste funksjonene, som framover/bakover (piltastene), fullskjerm/ikke_fullskjerm (f), endre lydstyrke osv. Man kan også dra filmvinduet til ønsket størrelse med musa.

## Mencoder
Mencoder er et program som følger med MPlayer. Det brukes til enkel konvertering og miksing av filmer og filmklipp. Det benytter seg av MPlayer til avspilling, og seg selv til innspilling. Mencoder kan dermed åpne alle medieformater som MPlayer kan.

## Formater
Dette er en ufullstendig liste over støttede formater:

### Konteinerformater
Ogg, Ogm, AVI, ASF

### Lyd
* Vorbis
* FLAC
* wav
* MPEG audiolayer 1, 2, 3 (MP3)
* AC3/A52 (Dolby Digital)
* AAC (MPEG-4-lyd)
* WMA (DivX Audio) v1, v2
* WMA 9 (WMAv3), Voxware audio, ACELP.net etc (vha. x86 DLL)
* RealAudio: COOK, SIPRO, ATRAC3 (vha Reals kodeker), samt eldre RealAudio-formater
* QuickTime: Qclp, Q-Design QDMC/QDM2, MACE 3/6 (vha QTs kodeker), ALAC

### Video
* Theora (må kompileres med libtheora-støtte)
* MPEG-1 (VCD)
* MPEG-2 (SVCD/DVD/DVB video (filendelse .vob))
* MPEG-4 i alle varianter, inkludert DivX, OpenDivX (DivX4), DivX5 (Pro), XviD
* Windows Media Video 7 og 8
* Windows Media Video 9 (vha. x86 DLL)
* RealVideo 1.0, 2.0
* RealVideo 3.0, 4.0 (vha. Reals kodeker)
* mov og diverse andre QuickTime-formater
* DV video
* 3ivx
* Intel Indeo3 (3.1, 3.2)
* Intel Indeo 4.1 and 5.0 (vha. x86 DLL eller XAnim kodeker)

## Ta skjermbilde av filmen
Den optimale måten for en datamaskin å vise film på er at visningsprogrammet oppdaterer skjermkortets minne direkte. Alternativet er at hvert bilde settes sammen i arbeidsminnet og hele tiden kopieres til skjermkortet. Den siste metoden er normalt en nødløsning, men bare denne gjør det mulig å ta skjermbilde av filmen. Ellers får man en blå eller gjennomsiktig del av bildet der filmen skulle vært, fordi programvaren man bruker til å ta skjermbildet bare har tilgang til den delen av skjermen som ikke er film.
Det man må gjøre er å få filmvisningsprogrammet til å bruke et programbasert visningsverktøy. På Linux kan Mplayer benytte vindussystemet X til å vise filmen. Det gjør man ved å legge til parameteren "vo x11", for eksempel skrive "mplayer -vo x11 film.mpg" for å spille filmen "film.mpg". Så er det bare å knipse i vei bilder.

## Se også
* Xine
* Totem
* XMMS
* amaroK
* SMPlayer

## Eksterne lenker
* 
*
Jiehkkevárri

**Jiehkkevárri** (også kjent som *Jiekkevarri* eller *Jiekkevarre* eller norsk *Jæggevarre*) er det høyeste fjellet i Troms på 1&nbsp;834 moh. Toppen er kjennetegnet av en stor brekuppel som i tillegg til fjellets beliggenhet gjør toppen fysisk, men ikke teknisk, krevende å bestige. Fjellet er det høyeste og mest dominerende i Lyngsalpan, og kan sees på lang avstand.

Fjellet er det nest høyeste i Norge ut fra en primærfaktor på 1&nbsp;734 meter (etter Galdhøpiggen). Jiehkkevárri er et av de fem fjellene i Skandinavia som har primærfaktor over 1&nbsp;000 meter og sekundærfaktor over 100 kilometer.

Berggrunnen i området består av gabbro. 

## Se også
*Liste over Norges høyeste fjell
*Liste over skandinaviske fjell med størst primærfaktor
*Liste over norske fjelltopper med størst sekundærfaktor
*Lyngsalpan landskapsvernområde

## Fotnoter



## Referanser
Lyngsalpan

**Lyngsalpan** (også kalt **Lyngsfjellan**, nordsamisk: *Ittuvárit*, kvensk: *Yykeänvaarat*) er et fjellområde i kommunene Balsfjord, Lyngen, Storfjord og Tromsø, alle i Troms fylke. Området ligger mellom fjordene Ullsfjorden og Lyngen og er vernet som Lyngsalpan landskapsvernområde, som utgjør størstedelen av Lyngenhalvøya. 

I området, med mange tinder og en rekke breer, finner man fjellet, Jiehkkevárri (1834 moh.). Høyeste topp på den nordre delen av Lyngsalpene er Store Lenangstinden (1625 moh.). Lyngsalpene er mye benyttet av fjellklatrere,  skiturister, fisketurisme og nordlysturisme. 

## Galleri

Fil:lyngsalpan-1.jpg|Lyngsalpan 
Fil:Lyngenalpen-2.jpg|Lyngsalpan
Fil:lyngsalpan-3.jpg|Lyngsalpan
Fil:lyngsalpan-4.jpg|Lyngsalpan
Fil:Blavatnet.jpg|Blåvatnet og Lenangstind


## Referanser
Alf Bonnevie Bryn

**Alf Bonnevie Bryn** (født 26. august  1889 i Kristiania, død 12. september 1949 samme sted) var en norsk fjellklatrer, forfatter og patentingeniør.  

## Familie
Han var sønn av patentingeniør Alfred J. Bryn (1862-1937) og Sofie Augusta Bonnevie (1868-1942), og bror av Harald Bryn og Tom Bryn.   

Skolemannen og politikeren Jacob Bonnevie var hans morfar, og professor Kristine Bonnevie var hans mors søster.  

Han giftet seg tre ganger. Første ekteskap med Sofie Lind Mortensen ble oppløst i 1920. Annet ekteskap med Sigrid (Simba) Gude (datter av Ove Gude) ble inngått i 1921 og oppløst i 1945. I 1946 giftet han seg med Bodil Harriet Martinsen.

## Utdannelse
Han tok examen artium i 1906, bare 17 år gammel.  

Senere studerte han ved den tekniske høyskole i Zürich (1911) og Universitetet i Oslo. I 1931 ble han dr.philos med avhandlingen *Über die Frage der Erfindungshöhe* som var opptatt av oppfinnelses-grad, måleteknisk filosofi rundt oppfinnelser.  

## Patentkontor
Med brødrene Harald Bryn og Tom Bryn videreførte han farens Bryns Patentbyrå, men etablerte etter hvert eget byrå *Alf B. Bryns Patentbyrå* (1927) også kjent som Oslo Patentkontor. 

## Luftskipet «Norge»
Bryn var med i planleggingen av Roald Amundsens ferd med luftskipet «Norge» (1926). 

## Forfatterskap
Han skrev fire kriminalromaner, den første av disse er utgangspunktet for filmen Peter van Heeren.  Han utga også boken *Tinder og banditter* (1943).

## Idrett
I 1908 var Alf Bryn med på å stifte Norsk Tindeklub. I 1910 besteg han Stetind sammen med Ferdinand Schjelderup og Carl Wilhelm Rubenson. Dette var en av flere førstebestigninger i Nord-Norge som Bryn deltok i. I tillegg til å være en ivrig fjellklatrer ble Bryn en av landets bedre golfspillere.

## Bibliografi
* 1924: *Peter van Heeren tar skeen i den anden haand* - ny utgave i 1974 på Lyche forlag
* 1925: *Peter van Heeren har faat blod paa tand* – ny utgave i 1974 på Lyche forlag
* 1926: *Peter van Heeren gjør hvad der falder ham ind*
* 1938: *Peter van Heeren mottar opdrag av enhver art*
* 1943: *Tinder og banditter : opplevelser i Alperne og på Corsica*

## Referanser
Formatering

Å **formatere** et lagringsmedium betyr å fylle det med et tomt filsystem. Alt som tidligere var lagret på lagringsmediet blir da borte. Lagringsmediet kan være harddisk, harddiskpartisjon, DVD, USB-minnepinne eller en hvilken som helst sekvens av data med konstant lengde som kan gjennomsøkes vilkårlig (det som på engelsk heter *block device*). Det innebærer også systemer for filer på et annet filsystem eller virtuelle enheter bestående av flere fysiske lagringsmedier (RAID). Hvilket filsystem som ligger på et lagringsmedium er avgjørende for hvilke operativsystemer som er i stand til å bruke det. Hvilke filsystemer man har å velge mellom er av programvaren man bruker til å formatere med avhengig. Partisjonering setter faste rammer for bindet og angir datakriteriene for selve bindet slik som f.eks. hvilket filsystem det skal ha, antall spor, sektorer pr. spor, dataklaser pr. sektor, osv.

## Hva formatering ikke er
* Å formatere et lagringsmedium er ikke nødvendig for å kunne lagre data på det. Akkurat som en fil, kan lagringsmediet overskrives og leses, bare at størrelsen ikke kan endres. For at den kan, må den først *partisjoneres*, ellers blir dens datatype RAW.
* Å partisjonere er det å dele opp en harddisk i ett eller flere logiske bind ved å angi grenser, som ikke er vanlig å gjøre med andre lagringsmedier enn harddisker. Partisjonstabellen er en del av Master Boot Record (MBR), en datastruktur på enheten som i BIOS er oppsatt til starte operativsystemer fra. Derimot, skjønt kan man lagre til upartisjonerte harddisker, og får deres data da typen RAW, som pådrar vansker, kan man også partisjonere og formatere andre bind for å bruke dem til å lagre andre ting enn operativsystemer.

## Rask eller grundig
Formatering kan skje på tre måter: raskt, grundig eller på lavt (grunnleggende) nivå. Mens rask formatering tar få sekunder, kan de to siste kreve i timevis.
* Rask formatering: Overskriver bare det som er relevant. Oppretter tomme datastrukturer som identifiserer filsystemet og angir at det ikke inneholder noen ting. 
* Grundig formatering: Som rask formatering, men nuller ut resten av spor/sektor/klaser strukturene opprettet av lavt-nivås format pålagd av utstyrsleverandøren. Dette kan benyttes for å hindre gamle data fra å gjenoppstå i nye filer, noe som kan være en risiko med enkelte filsystemimplementasjoner.
* Lavt-nivås formatering: Ved anvendelse av innebygd fastvaresprogram i enheten, og startet fra leverandørs programvare, legger ned helt nytt magnetisk mønster på lagringsmediet som “stillas” for senere ny partisjonering og formatering, er man mistenksom om det er maskinvaressvikt.

## Se også
* Filsystem
Alfred J. Bryn

**Alfred Jørgen Bryn** (født 29. mai 1862 i Trondhjem, død 3. august 1937 i Oslo) var en norsk patentingeniør. Han var en av nestorene i utviklingen av patentvesenet i Norge. 

Bryn tok eksamen ved Trondhjems Tekniske Læreanstalt i 1880 og arbeidet så noen år i Tyskland og USA. Tilbake i Norge var han ei tid privatlærer hos familien Jølsen, blant annet for datteren i huset, den seinere forfatteren Ragnhild Jølsen.

Han begynte i 1887 som ingeniør i Otto Schönheyders patentbyrå. Da eieren kort tid etter døde, overtok Bryn driften og utviklet firmaet – under navnet Bryns patentkontor A/S – til å bli markedsledende i Norge. Alfred Bryn drev kontoret fram til sin død i 1937, da sønnen Harald overtok. Det er nå en del av Zacco-gruppen.

Bryn stod sentralt i å utvikle patentbransjens juridiske side. Fra 1900 til 1904 var han medlem av en offentlig kommisjon for å revidere patentloven. Den nye loven trådte i kraft i 1910 og var gjeldende fram til 1968. Bryn skrev flere bøker om patentrettslige emner og ble omtalt som «Patentlovens far».

Bryn var i 1910 med på å stifte Norsk Forening for Industriel Retsbeskyttelse, og seinere en tilsvarende nordisk forening.

Under en debatt i 1915–16 om regulering av rådhusområdet i Pipervika i Oslo lanserte Bryn ideen om å ha en utsiktsakse fra Nationaltheatret til Vestbanen. Dette ble gjennomført som Roald Amundsens gate (nå Olav Vs gate).

Bryn var gift med Sofie Augusta Bonnevie (1868–1942) av slekten Bonnevie og datter av statsråd Jacob Aall Bonnevie (1838–1904). Tre av parets sønner, Alf, Harald og Tom, ble aktive i patentbransjen, etter hvert med hvert sitt firma.

## Referanser


## Kilder
* Artikkel av Knut Bryn i *Norsk biografisk leksikon*; besøkt 1. april 2016.
Statsheraldiker

**Statsheraldiker** er en stilling ved det svenske Riksarkivet som statens tjenestemann for offentlig heraldikk. Fram til 1953 hadde tilsvarende tjenestemann tittelen *riksheraldiker* og var sjef for en egen myndighet, Riksheraldikerämbetet. Mens riksheraldikeren tidligere også behandlet person- og slektsvåpen, behandler statsheraldikeren bare offentlige våpen, dvs våpenskjold for statlige og kommunale myndigheter

Sveriges høyeste heraldiske organ er Riksarkivets heraldiska nämnd med medlemmer utnevnt av regjeringen. I nemnden er juridisk, antikvarisk og kunstnerisk sakkunskap representert. Riksarkivaren er formann og statsheraldikern talsmann. Nemnden befatter seg i dag kun med offentlig heraldikk (Sveriges riksvåpen, kommunevåpen, våpen for myndigheter).

Norge har verken statsheraldiker eller riksheraldiker. Utenriksdepartementet er rette myndighet for riksvåpen, kongekrone og statsflagg, mens militære myndigheter behandler avdelingsmerker og andre militære, heraldiske merker og faner. For kommunevåpen er det ingen felles myndighet, men Riksarkivet er brukt av Kommunaldepartementet som faginstans ved fastsetting av kommunevåpen i kongelig resolusjon.

Heller ikke i de andre nordiske land finnes det statsheraldiker eller lignende, men noenlunde tilsvarende stilling har man derimot i Canada, Irland og Sør-Afrika. England har heroldsmyndigheten College of Arms under Earl Marshal, mens Skottland har Lord Lyon King of Arms.

## Riksheraldiker 1734&ndash;1809
*1734&ndash;1765&#8224; Conrad Ludvig Transchiöld
*1768&ndash;1772&#8224; Daniel Tilas (friherre)
*1773&ndash;1809&#8224; Anders Schönberg

## Riksheraldiker 1809&ndash;1953
*1809&ndash;1829&#8224; Jonas Carl Linnerhielm
*1829&ndash;1855&#8224; Niklas Joakim af Wetterstedt
*1855&ndash;1880&#8224; August Wilhelm Stiernstedt (friherre)
*1880&ndash;1903&#8224; Carl Arvid Klingspor
*1903&ndash;1931&#8224; Adam Ludvig Carl Lewenhaupt (greve)
*1931&ndash;1953  Harald Gustaf Fleetwood (friherre)

## Statsheraldiker 1953&ndash;
*1953&ndash;1955  Gunnar Scheffer tf.
*1955&ndash;1973  Gunnar Scheffer 
*1973&ndash;1983  Jan von Konow
*1983&ndash;1999  Clara Nevéus
*1999&ndash; 2022 Henrik Klackenberg
*2022- Davor Zovko

## Eksterne lenker
* Riksarkivets side om heraldikk
Duncan Ferguson

**Duncan Cowan Ferguson** (født 27. desember 1971) er en skotsk fotballtrener og tidligere fotballspiller som er hovedtrener for Inverness Caledonian Thistle FC.

Ferguson begynte sin fotballkarriere i Dundee United FC før han i 1994/1995-sesongen gikk over til Rangers FC i det som den gang var rekordovergangsum på fire millioner pund. I Dundee hadde han i tillegg til sine mål også gjort seg kjent ved å pådra seg fengselsstraff for en forseelse som skjedde på banen. Han maktet aldri å sette skikkelig spor etter seg hos Rangers og ble lånt bort til Everton som kjempet for å overleve i den øverste divisjonen. Her hadde han også problemer med å markere seg inntil Liverpool FC, som var en klar favoritt, kom som motstanderlag. Ferguson skåret sitt første mål for klubben og Everton vant 2&ndash;0. Han ble deretter tilhengernes favoritt og hjalp klubben å vinne FA-cupen i 1995 mot Manchester United FC med 1&ndash;0.

For sine tre tidligere sesonger hos Dundee United lagde han 28 mål. På til sammen elleve sesonger hos Everton (etter et kort opphold i Newcastle) gjorde han 57 mål på 223 kamper.

Duncan Ferguson er kjent for sine mange kallenavn som «Big Dunc», «Fergie», «Dunceth», «Drunken Duncan», «Big Yin» og «Dunkey Ferguson».

Ferguson er ellers kjent for sin tøffe spillestil og sitt uregjerlige temperament. Sammen med tidligere Arsenal-kaptein Patrick Vieira har han Premier League-rekorden i antall røde kort med hele åtte.

I 2019 var Ferguson en periode midlertidig manager for Everton.

Ferguson ble 18. januar 2022 nok en gang ansatt som midlertidig manager for Everton etter at Rafael Benitez hadde fått sparken to dager i forveien.

## Referanser


## Eksterne lenker
* 
* 
*
Länsväg 165

**Länsväg 165** er en vei i Sverige som går fra den norsk-svenske grensen ved Holtet tollstasjon til Dingle. Veien fortsetter som fylkesvei 220 i Norge og i sør tilknyttes den europavei 6.

Strekningen mellom Dingle og Halden er et turistsamarbeidsprosjekt som går under navnet Blågröna vägen.

## Knutepunkter

;Tanum kommune
* Riksgrensen ved Vassbotten →  (Norge)
* Holkekärr, felles trasé til Bullarebygden
* Bullarebygden
* Naverstad
;Munkedal kommune
*Hällevadsholm → 
* Dingle → 
*  Gläborg

## Referanser
Mapuche

**Mapuche** var den dominerende urbefolkningsgruppen som levde midt og sør i Chile og sør i Argentina. Deres område avgrenset seg naturlig i nord ved Biobío-elven. På spansk omtales også gruppen som *araukanere.* I Chile er byen Temuco et kulturelt senter for mapuche-folket, hvor det blant annet undervises i språket deres.

I henhold til folketellingen i Chile i 2017 regnet  personer seg som mapucher.

## Referanser


## Eksterne lenker
*
Länsväg 166

**Länsväg 166** er en svensk vei, som går fra Kornsjø ved den norsk-svenske grensen til Mellerud i Dalsland. Veiens lengde er 61&nbsp;km.

Den møter norske fylkesvei 884 i vest og europavei 45 i øst.

## Knutepunkter

;Dals-Ed kommune
* Riksgrensen ved Kornsjø →  (Norge)
* Högen
*
* Bondemon, felles trasé til Ed
* Ed
;Bengtsfors kommune
* Högemon, felles trasé til Bäckefors
*
* Bäckefors
;Mellerud kommune
* Mellerud

## Referanser
Jacob Aall Bonnevie

**Jacob Aall Bonnevie** (1838–1904) var en norsk skoledirektør og politiker (Høyre) fra Trondheim.

## Virke
### Skolemann
Bonnevie var utdannet cand.real. og begynte karrieren som adjunkt.

Som skoledirektør i Nidaros stift fra 1872 etablerte han realgymnaset i lovs form (1869) og var visstnok pådriver for at matematisk analyse med differensial- og integralregning skulle være med i pensum. I denne perioden ga han også ut boken *Kortfattet Lærebog i Arithmetik og Algebra med Exempelsamling* (1871), som en tid etter kom under kritikk av Sophus Lie, som mente at også bevisteknikker var sentrale i pensum.

### Politiker
Fra 1880 til 1897 satt han på Stortinget for Trondhjem og Levanger, blant annet som formann i Stortingets kirkekomité. Han var kirke- og undervisningsminister i Emil Stangs høyreregjering fra 1889 til 1891.

Bonnevie var involvert i forhandlingene rundt det som etterhvert resulterte i unionsoppløsningen. I 1895 fikk Bonnevie oppdraget av kongen om å danne en samlingsregjering for å føre forhandlinger med Sverige i konsulatsaken, men forsøket førte ikke frem. Francis Hagerup var den som endte som statsminister.

### Utmerkelser
Bonnevie ble utnevnt til ridder av St. Olavs Orden i 1889, og forfremmet til kommandør av 1. klasse den 4. november 1893.

## Familie
Hans foreldre var Honoratus Bonnevie (borgermester i Trondhjem, stortingsmann) og Sofia Augusta Baumann. Bonnevie giftet seg i 1863 med Anne Johanne Daae (født 18. desember 1839, død 3. desember 1876). Sammen fikk de barna
Sofie Honoria (gift med professor Vilhelm Bjerknes), Hanna, Sofie Augusta (gift med patentingeniør Alfred J. Bryn), Nils Cornelius (1870&ndash; emigrerte), Christine Elisabeth Heuch (kjent som Kristine Bonnevie, biologen som ble Norges første kvinnelige professor), Jacob Aall og Christian (1876&ndash;1899). Han var bror av Niels Cornelius Bonnevie og Johanne Mathilde Dietrichson, og dermed svoger av Lorentz Dietrichson. Anne Johanne Daae var søster av Anders Daae (fengselsdirektør) og Iver Munthe Daae (tolldirektør i Kina).

Etter Anne Johannes død inngikk han ekteskap med Susanne Bryn, og de fikk barna Thomas Bonnevie (høyesterettsdommer) og Carl Emil Christian Bonnevie (politiker).

Jacob Aall Bonnevie var onkel av forfatteren Anna Munch.

*Jacob Aall Bonnevies barn i to ekteskap
**Sofie Honoria (f. 28. august 1864, død 15. april 1928) gift med Vilhelm Bjerknes
***Jacob Bjerknes
***Wilhelm Bjerknes
**Hanne (Hanna) Bonnevie (23.8.1866–15.8.1934), gift med Conrad Svendsen
***Conrad Bonnevie-Svendsen
**Kristine Bonnevie (1872-1948), professor i biologi
**Sofie Augusta Bonnevie (9.8.1868–29.3.1942) gift med Alfred J. Bryn
***Alf Bonnevie Bryn
**Thomas Bonnevie (høyesterettsdommer), gift med Margarete Skattebøl
**Carl Emil Christian Bonnevie, stortingsmann, lagmann

## Referanser




## Eksterne lenker
* 
*
Mark Williams (skuespiller)

**Mark Williams** (født 22. august 1959 i Bromsgrove, Worcestershire, England) er en engelsk skuespiller, komiker og manusforfatter, som i hjemlandet er mest kjent for sine opptredener i BBC-showet *[[The Fast Show]]*.

Han har regissert de to skuespillene *Bleeding Hearts* og *In Exile*. I tre år turnerte han med The Mikron Theatre Company.

I den senere tid har han opptrådt som Arthur Wiltersen i den første, andre, tredje og fjerde, femte og sjette av *[[Harry Potter]]*-filmene

Norske fjernsynsseere har møtt ham i hovedrollen i krim-serien *[[Fader Brown]]*.

## Filmografi
* 2007 *[[Harry Potter og Føniksordenen (film)|Harry Potter og Føniksordenen]]* (org. *Harry Potter and the Order of the Phoenix*), Arthur Wiltersen
* 2005 *[[Harry Potter og Ildbegeret (film)|Harry Potter og Ildbegeret]]* (orig. *Harry Potter and The Goblet of Fire*), Arthur Wiltersen
* 2003 *[[Harry Potter og Fangen fra Azkaban (film)|Harry Potter og Fangen fra Azkaban]]* (orig. *Harry Potter and the Prisoner of Azkaban*), Arthur Wiltersen
* 2002 *[[Anita & meg]]* (orig. *Anita & Me*), Vicar
* 2002 *[[Harry Potter og Mysteriekammeret (film)|Harry Potter og Mysteriekammeret]]* (orig. *Harry Potter And The Chamber of Secrets*), Arthur Wiltersen
* 2002 *[[Shackleton]]*
* 2001 *[[Blackmail]]* (orig. *High Heels and Low Lifes*), Tremaine
* 1998 *[[The Big Game]]*
* 1997 *[[Lånerne]]* (orig. *The Borrowers*), Exterminator Jeff
* 1996 *[[101 Dalmatinere]]* (orig. *101 Dalmatians*), Horace
* 1994&ndash;2000 *The Fast Show* (TV-serie), diverse roller
* 1982 *[[Privileged]]*

## Referanser


## Eksterne lenker
*
Lindeberg

**Lindeberg** er et sammensatt navn av lind og berg, og beskriver er sted eller område med en ås beplantet med Lindtrær. Navnet et vanlig brukt etternavn i Norge og Sverige.

*Lindeberg (Oslo) i Oslo
*Lindeberg skole en barne- og ungdomsskole på Lindeberg i Oslo
*Lindeberg stasjon en T-banestasjon i Oslo
*Lindeberg (Sørum) i Sørum 
*Lindeberg jernbanestasjon i Sørum 

*det svenske klesmerket J.Lindeberg
1770 (Queensland)

**1770** er en landsby i Queensland, Australia, bygd på det andre stedet James Cook og mannskapet på HM Bark «Endeavour» gikk i land, i mai 1770.

Landsbyen er en turistattraksjon, og ligger på ei halvøy med Korallhavet og Bustard Bay på tre sider. Agnes Water ligger åtte kilometer lenger sør. Opprinnelig het stedet Round Hill, etter høyden den ligger på, men navnet ble endret i 1970 i forbindelse med 200-årsjubileet etter Cooks landgang.

Området har fire nasjonalparker: Deepwater, Eurimbula, Mount Colosseum og Round Hill. I alle disse parkene er det lov å gå på telttur.

## Eksterne lenker

*
Robbie Coltrane

**Robbie Coltrane** (født **Anthony Robert MacMillan**; 30. mars 1950, død 14. oktober 2022) var en britisk skuespiller best kjent for sin rolle som Gygrid i filmene om *[[Harry Potter]]*. Han begynte å jobbe som skuespiller da han var tidlig i tyveårene. Han tok scenenavnet Coltrane som en hyllest til jazzsaxofonisten John Coltrane, og jobbet på teatre og med stand up-komedie.

## Filmografi

## Referanser


## Eksterne lenker
* 
*
Martin Bayfield

**Martin Bayfield** (født 1966) er en tidligere rugby union-spiller som har spilt for Northampton Saints og det engelske landslaget.

Bayfield er utdannet politi, og gjorde sin England-debut i 1991. Sin siste kamp for England spilte han i 1996, da mot Wales' landslag. Hans siste kamp var mot Gloucester i februar 1998. En nakkeskade han hadde pådratt seg på trening noen få dager tidligere tvang ham til å slutte.

Siden han sluttet som rugbyspiller, har Bayfield jobbet som journalist, foredragsholder og har også opptrådt i *[[Harry Potter]]*-filmene, hvor han har spilt «Gygrid» når filmingen krever å implisere «Gygrid»s høyde. Bayfield er 2,08 m høy.

## Eksterne lenker
* 
* 
* 
* Sporting Heroes
Fredensborg slott

**Fredensborg slott** er et slott i stasjonsbyen Fredensborg på Nord-Sjælland i Danmark. Det er den danske kongefamiliens vår- og høstresidens, og er ofte brukt ved viktige statsbesøk og begivenheter i kongefamilien. Slottet er den residensen kongefamilien bruker mest.

Fredensborg slott ble tegnet og oppført av arkitekt J.C. Krieger under Frederik IV. Byggingen startet i 1719, og slottet ble innviet på kongens fødselsdag den 11. oktober 1722.

Senere er slottet bygget om og utvidet flere ganger av blant andre arkitektene Nicolai Eigtved, de Thurah og C.F. Harsdorff, samt Vargas Fredriksson.

Slottet med omgivelser ble fredet i 1918, fredningen omfatter åtte bygninger.

I slottsparken er **Nordmandsdalen** med navn etter 60 norske (og 10 færøyske) statuer. Vind og vær slet hardt på statuene som derfor er flyttet innendørs i Kongernes Lapidarium i København, mens kopier ble stilt opp i stedet. Forbildene for de norske statuene var små figurer som «postføreren» Jørgen Garnaas fra Hallingdalen skar ut i bein i 1740-årene. Han bodde da i Bergen, og underveis med post til og fra Østlandet ble han inspirert av de folketypene og bunadene han observerte langs ruten sin.

## Referanser


## Eksterne lenker
* 
* Kongehuset - Fredensborg
* Fredensborg slott og slottshage
James Michael Harvey

**James Michael Harvey** (født 20. oktober 1949 i Milwaukee i Wisconsin i USA) er en amerikansk katolsk erkebiskop. Han er prefekt for det pavelige hushold ved Den romerske kurie.

## liv og virke
### Prest
ames Michael Harvey ble presteviet i Milwaukee den 29. juni 1975.

Harvey studerte ved *St. Francis Seminary* og residerte så på Pontifical North American College mens han studerte for en doktorgrad i kirkerett ved Det pavelige universitet Gregoriana. Han studerte også diplomati ved Det pavelige diplomatakademi i Roma.

Harvey trådte inn i Vatikanets diplomatiske tjeneste den 15. mats 1980. Han ble postert for to år til nuntiaturet i Den dominikanske republikk. Den 10. juni 1982 ble han tilknyttet Statssekreteriatet.

### Titulærbiskop / - erkebiskop
I 1998 ble han utnevnt til titulærbiskop av *Memphis*. Han ble konsekrert av pave Johannes Paul II. Som prefekt for det pavelige hushold hadde han tilsyn med restaureringen av den pavelige audienssal og de pavelige gemakker i Castel Gandolfo i Lazio.

I 2003 ble han forfremmet til titulærerkebiskop.

Som prefekt for Det pavelige hushold hadde erkebiskop Harvey fra sin stab formidlet til pave Benedikt XVI den kammertjener, Paolo Gabriele, som ved sin fjerning og videreformidling av dokumenter fra pavens bolig utløste den første Vatileaks-affæren i 2012. 

Benedikt XVI skiftet deretter ut Harvey med sin betrodde privatsekretær Georg Gänswein og utnevnte Harvey selv den 23. november 2012 til erkeprest ved patriarkalbasilikaen San Paolo fuori le mure.

### Kardinal
I konsistoriet neste dag,  24. november 2012, opptok han Harvey i kardinalskollegiet som kardinaldiakon med titteldiakoniet *[[San Pio V a Villa Carpegna]]*. Den 1. juli 2024 ble han promovert til kardinalprest.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *James Michael Harvey* (1949-) *1998

## Referanser


## Eksterne lenker
* Biografi på The Cardinals of the Holy Roman Church
Thomas Bonnevie

**Thomas Bonnevie** (1879–1960) var en norsk høyesterettsdommer. Han var sønn av skoledirektør og stortingsrepresentant Jacob Aall Bonnevie og Susanne Bryn og gift med kvinnesakskvinnen Margarete Bonnevie (født Skattebøl).

Han ble cand. jur. i 1902 og høyesterettsadvokat fra 1910 og var høyesterettsdommer fra 1922 til 1950. Han engasjerte seg i livssynsspørsmål og stiftelsen av Human-Etisk Forbund (1956) og skrev blant annet boken *Av den fri tankes ABC* (Fram forlag 1932). Erling Sandmo beskriver Bonnevie som fritenkter, og mens Bonnevie var høyesterettsdommer engasjerte han seg (sammen med blant andre Johan Scharffenberg) i offentlig debatt om spiritismen. 

Bonnevie ble medlem av Norsk Kvinnesaksforening etter at ektefellen Margarete Bonnevie hadde blitt ny leder i 1936.

Han engasjerte seg også i Gustav Vigelands kunst og byggingen av Vigelandsanlegget. Som sekretær i «fontenekomitéen» arbeidet han aktivt for å få Vigelands fontene og skulpturpark lagt til Frognerparken.

Han utga i 1947 boken *Høyesterett og riksråds-forhandlingene* om Høyesteretts stilling og holdning under riksråds-forhandlingene i 1940.

## Referanser


## Eksterne lenker
*  Høyesterettsdommer Thomas Bonnevie: Mitt livsyn. 24.04.1939
Rentenmark

**Rentenmark** var den tyske valutaen som ble innført 15. november 1923 i et forsøk på å demme opp for den økende inflasjonen i landet. 1&nbsp;Rentenmark tilsvarte 1&nbsp;billion papirmark. Valutaen ble i oktober 1924 erstattet av Reichsmark.

## Rentenmark-sedler fra november 1923

Fil:1 rentenmark 1.11.1923 xx.jpg|1 Rentenmark
Fil:2 Rentenmark 1923-11-1 xx.jpg|2 Rentenmark
Fil:5 Rentenmark 1923-11-1 xx.jpg|5 Rentenmark
Fil:10 Rentenmark 1923-11-1 xx.jpg|10 Rentenmark
Fil:100 Rentenmark 1923-11-1 xx.jpg|100 Rentenmark
Fil:1000 Rentenmark 1923-11-1 xx.jpg|1.000 Rentenmark


## Se også
* Tysklands historie (1918-1933)
* Reichsmark

## Eksterne lenker
* «Den tyske Inflasjonen 1914&ndash;1923»
Louise av Battenberg

**Louise av Sverige** (Louise Alexandra Marie Irene) (1889–1965) var dronning av Sverige og kong Gustav VI Adolf av Sveriges andre hustru.

## Liv og virke
Hun ble født som *prinsesse Louise av Battenberg*. Hennes far var prins Louis av Battenberg, som i 1917 sa fra seg alle tyske titler og anglifiserte familienavnet Battenberg til Mountbatten. Samtidig ble han adlet til marki av Milford Haven, og datteren Louise ble da kjent som *Lady Louise Mountbatten*. Moren hennes var prinsesse Victoria av Hessen og ved Rhinen, som var barnebarn av dronning Victoria av Storbritannia. Gjennom søsteren, prinsesse Alice, var Louise tante til hertugen av Edinburgh, dronning Elisabeth IIs ektemann.

3. november 1923 giftet hun seg med kronprins Gustav Adolf av Sverige, enkemannen som senere ble kong Gustav VI Adolf. Ekteskapet var lykkelig, men deres eneste barn var dødfødt.

Dronning Louise døde 7. mars 1965, nær 76 år gammel.

## Referanser


## Eksterne lenker
* Louise Mountbatten hos Historiesajten
Hossbach-protokollen

**Hossbach-protokollen** er det historiske kildeskrift som det påstås fastholder de krigsplaner som Adolf Hitler fremla for ledende tyske militære i generalstaben og riksutenriksministeren på en konferanse i sitt rikskansli i Berlin den 5. november 1937. Fem dager etter konferansen utferdiget oberst Friedrich Hossbach et referat på grunnlag av sine egne stikkordsmessige notater. Det dreier seg således strengt tatt ikke om en protokoll, men om en nedtegnelse. Overleverelseshistorien til dokumentet er kompleks, og derfor anfektes dets verdi som historisk kilde, blant annet av A. J. P. Taylor.

Hitler erklærte på denne hemmelige konferansen at det tyske *romspørsmål* *(«die deutsche Raumfrage»)* bare kunne løses ved en krig som måtte utkjempes senest mellom 1943 og 1945. Deltagere på konferansen var krigsminister Werner von Blomberg, hærens øverstkommanderende Werner von Fritsch, marines øverstkommanderende Erich Raeder, luftvåpenets øverstkommanderende Hermann Göring, utenriksminister Konstantin von Neurath og Hitlers militæradjutant oberst Friedrich Hoßbach. På dagsordenen stod egentlig krigsøkonomien; Hitler ignorerte dette og benyttet anledningen til å legge frem sine mål.

I protokollen heter det blant annet at *«løsningen på det tyske spørsmål kan bare nås ved makt».* Samtidig fortalte Hitler staben at det var hans faste beslutning så snart som mulig å slå til mot Tsjekkoslovakia og Østerrike.

## Eksterne lenker

* Hossbach-notatet (fullstendig tekst)
Cointreau

**Cointreau** er varemerkenavnet for en type likør smakssatt med appelsin. Den har likhetstrekk med Grand Marnier og blir produsert i Saint-Barthélemy-d'Anjou, en forstad til  Angers i Frankrike. 

Cointreaubrenneriet ble opprettet i 1849 av Adolphe Cointreau og hans bror Edouard-Jean Cointreau fra Angers. De laget en blanding fra søte og bitre appelsiner og ren alkohol fra sukkerbeter. De første flaskene Cointreau ble solgt i 1875. Rundt år 2000 ble det solgt ca.  tretten millioner flasker i året, i mer enn 200 land og territorier. 

Cointreau benyttes både som drikke og til matlaging. Likøren har en alkoholprosent på ca. 40. Oppskriften er en familiehemmelighet. Ved omvisninger i brenneriet er det fotoforbud. 

## Eksterne lenker
* Cointreau offisiell webside
Carl Johan av Sverige

:*For kongen av Sverige og Norge 1818-1844, se [[Karl III Johan]].*

**Carl Johan Arthur Bernadotte af Wisborg**, greve av Wisborg, (født 31. oktober 1916, død 5. mai 2012) var den fjerde sønnen av kong Gustav VI Adolf av Sverige og hans første hustru, prinsesse Margaret av Connaught.

Han ble født som *Hans Kongelige Høyhet prins Carl Johan av Sverige, hertug av [[Dalarnas län|Dalarna]]*, men mistet både tittel og arverett da han giftet seg med Kerstin Wijkmark i 1946. Han ble da helt enkelt hetende Carl Johan Bernadotte, men 2. juli 1951 ble han adlet til greve av Wisborg (*comte de Wisborg*) innen Luxembourgs adel av storhertuginne Charlotte av Luxembourg. Han var formann i Ointroducerad adels förening fra 1948 til 1963 og ble utnevnt til æresmedlem i 1963.

Kona Kerstin døde i 1987, og i 1988 giftet grev Carl Johan seg på nytt, denne gang med grevinne Gunilla Wachtmeister av Johannishus. 

Grev Carl Johan hadde ingen biologiske barn, men adopterte med sin første kone to barn:
* Monica Bernadotte (født 5. mars 1948, adoptert i 1951) – var gift med grev Johan Bonde af Björnö, og har tre barn.
* Christian Bernadotte (født 3. desember 1949, adoptert i 1950) – gift med Marianne Jenny og har tre barn.

## Referanser